**לירית בלבן** (נולדה ב-11 בדצמבר 1971) היא שחקנית וקומיקאית ישראלית.

ביוגרפיה
--------

בלבן נולדה בקיבוץ שער העמקים וגדלה בקריית טבעון לעודד בלבן, פרופסור לפילוסופיה, שנולד בארגנטינה, ולאסתר בלבן, שעסקה בהוראה, ונולדה בקובה. אחותו של המוזיקאי והאנימטור עילי בלבן. בגיל 4 הוריה התגרשו והיא גדלה יחד עם אחיה אצל אמה. בצבא שירתה בלבן בגרעין נח"ל אמנויות. לאחר השירות הצבאי התקבלה ללימודי משחק ב"סטודיו למשחק ניסן נתיב" בירושלים. היא סיימה ללמוד בגיל 24, והחלה לשחק בהצגות בתיאטרון עכו.

פריצת הדרך הראשונה שלה הייתה בערב "פגע וברח תיאטרון" בצוותא. היא ביצעה מונולוג של חנוך לוין. לאחר מכן שיחקה בהצגות "בנות" ו"מקושקשת". בשנת 1994 השתתפה בסרט הקצר "בידיים טובות", פרויקט הגמר של הבמאי עודד דוידוף בבית הספר סם שפיגל לקולנוע ולטלוויזיה.

בשנת 2001 השתתפה בתפקיד אורח בסדרה "שחר" ושיחקה בתפקיד הראשי בסרט הקולנוע "שחקנית ספסל" שזכה בפרס בפסטיבל הסרטים הבינלאומי חיפה.

בשנת 2003, שיחקה בסרט "סימה וקנין מכשפה" בבימוי של דרור שאול ובתפקיד אורח בסיטקום "החיים זה לא הכל", כיועצת ההנקה, בלהה גורלי.

בשנת 2004 השתתפה בסדרה "משפחת קמיצ'לי", ששודרה בערוץ 2. הסדרה, שהתבססה על פורמט בריטי בשם "משפחת קומאר" ירדה מן המרקע לאחר שישה פרקים. באותה שנה השתתפה בתוכנית "קומי קומי" בתור מתחנית, ובסרט "אהבה קולומביאנית".

בשנת 2006 השתתפה בתוכנית "בלאגן ועד אילת״ ששודרה בערוץ ג'טיקס בתפקיד עורכת דין דינה מנשה וסבתא לאה. 

בשנים 2007-2014 השתתפה בסדרת הפשע "הבורר" במשך ארבע עונות בתפקיד נעמי כפית, בתו של ברוך אסולין (משה איבגי). לאחר התפקיד ב"הבורר" הופיעה בסדרה "בלי גרביים" בערוץ לוגי. באותה השנה השתתפה גם בטלנובלה "בובות" בתפקיד עמליה שגב.

בשנת 2009 השתתפה בסדרת הדרמה "חצויה".

בשנת 2011 שיחקה בסדרה הקומית "כאן גרים בכיף" ששודרה בערוץ 10 בתפקיד הפסיכולוגית בעונה הראשונה והשנייה של הסדרה. באותה שנה שיחקה בסרט "רסיסי אהבה" של ניסים נוטריקה. 

בשנת 2012 שיחקה תפקיד אורח בסדרה נשואים פלוס בתפקיד חברה של מלי.

בשנים 2013-2018 שיחקה באותו הערוץ בסדרה הקומית "חברות", בתפקיד פזית, אחד מארבעה תפקידים ראשיים. באותה השנה שיחקה גם בהצגת הילדים "בגדי המלך החדשים" בתפקיד המלכה, לצידו של אבי גרייניק, שכתבה איילה קורקוס וביים אבי מלכה.

ב-2014 שיחקה בסדרת הנוער "גאליס" בתפקיד מילי נגב, מנכ"לית חברת פארמה פרופיט ושרת הבריאות.

ב-2015 גילמה את גבריאלה בושמיץ בסדרה "שוסטר ושוסטר".

בשנים 2016-2019 שיחקה את דמותה של כרמלה בסדרה "נעלמים", סדרת מסתורין לנוער של HOT בערוץ טין ניק שם שיחקה בתפקיד מנהלת בית ספר תיכון באשמורת. באותה השנה גילמה את דינה שניידר בסדרה "מלאך של אמא". ובאותה השנה גם התארחה בסדרה הקומית "סברי מרנן" ששודרה בערוץ 2 שיחקה בתפקיד קרנית.

ב-2018 שיחקה בסרט "ליידי טיטי" בתור מנהלת המתנ"ס, תקוה.

ב-2019 השתתפה בסדרה "תיק נעדר" ובסרט הקצר "בשם הבת".

בשנת 2021 השתתפה בצילומים לסדרה "העיר הטובה", ובסדרת הטלוויזיה לילדים "כראמל". באותה שנה השתתפה בקומדיה "ארבע אימהות" בתיאטרון בית ליסין.

בשנת 2022 משתתפת בהצגה תפוחים מן המדבר בתיאטרון בית לסין בתפקיד שרה לצד תיקי דיין. לצד ההצגה, מופיעה בלבן בערב סטנדאפ שלה, "יאללה בלבן", אותו כתבה עם אילן גנני.כמו כן שיחקה באותה שנה בסדרה "העיר הטובה".

בשנת 2023 הייתה אמורה להשתתף ב"SING פסטיגל" אך הוא בוטל בעקבות מלחמת חרבות ברזל. הפסטיגל נדחה לשנת 2024.

חיים אישיים
-----------

בן זוגה של בלבן הוא יואב סיני, ארט דיירקטור, ולהם שני בנים. מתגוררת ביפו.

פרסים ומועמדויות
----------------

| שנה | פרס | קטגוריה | פרויקט | תוצאה |
| --- | --- | --- | --- | --- |
| 2022 | פרסי הטלוויזיה לילדים ולנוער | השחקנית הטובה ביותר בסדרת דרמה | כראמל | **זכייה** |

קישורים חיצוניים
----------------

ויקישיתוף מדיה וקבצים בנושא **לירית בלבן** בוויקישיתוף
* לירית בלבן, ברשת החברתית פייסבוק
* לירית בלבן, ברשת החברתית אינסטגרם
* לירית בלבן, ברשת החברתית טיקטוק
* לירית בלבן, במיזם "אישים" לתיעוד היצירה הישראלית
* לירית בלבן, במסד הנתונים הקולנועיים IMDb (באנגלית)
* לירית בלבן, באתר "אידיבי", מאגר הידע העברי לקולנוע ישראלי ועולמי
* לירית בלבן, באתר Rotten Tomatoes (באנגלית)
* לירית בלבן, בארכיון הבימה
* ynet, לירית בלבן על נעמי "כפית" אסולין, באתר ynet, 21 בפברואר 2009
* יונתן אסתרקין, יאללה בלבן: ריאיון עם לירית בלבן, באתר nrg‏, 16 בפברואר 2010
* יוני בינרט, מ"הבורר" ועד "חברות": לירית בלבן קורעת מצחוק, באתר Xnet‏, 25 במאי 2013
* רן בוקר, לירית בלבן: "רוצה לצאת מנעמי כפית", באתר ynet, 31 במרץ 2016
* עינת אוליבייר, ‏לירית בלבן: "יש לי טייפ קאסט קומי בגלל הלוק. משוועת לשחק נשים קשות יום", באתר מעריב אונליין, 25 בדצמבר 2018
* אתר למנויים בלבד סמדר שיר, "אני אוהבת ללכת על הקו הדק שבין מותר לאסור וקצת לשחוט פרות קדושות", באתר "ידיעות אחרונות", 18 בפברואר 2019
* רותי זוארץ, לירית בלבן: "אני לא רק ליצנית. קיים בי וואחד צד נוגה ועצוב", באתר אונלייף, יוני 2019
* לירית בלבן: "כל מי שיושב בקהל היה מת לעשות מה שאת עושה ולא מעז", באתר את, 10 בינואר 2022
* דודי פטימר, ‏אחרי שלושה עשורי קריירה: השחקנית לירת בלבן מעלה מופע סטנד-אפ ראשון, באתר מעריב אונליין, 6 במרץ 2022

הערות שוליים
------------

1. ↑  אתר למנויים בלבד חגית גינזבורג, לירית בלבן: "קמפיינים לא הציעו לי, אני לא מספיק יפה וכוסית", באתר הארץ, 04 באוגוסט 2021

|  |  |  |
| --- | --- | --- |
| **הקודם**:**2021: נאיה בינשטוק, פלמ"ח** | **פרס הטלוויזיה לילדים ולנוער – השחקנית הטובה ביותר בסדרת דרמה**  **2022: לירית בלבן, כראמל**  | **הבא**:**יפורסם בהמשך** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007458490505171
* VIAF: 52148874304749620292
* WorldCat: viaf-52148874304749620292

 |